laion/Wikipedia-Exotic huggingface dataset:
פצירה

פְּצִירָה או שׁוֹפִין היא כלי בתעשיית המתכת והעץ המשמש לשיוף שכבות קטנות מתוך חומרים שונים. רוב הפצירות הן רצועות דקות עשויות מתכת מחורצת ובנויות כך שקצה אחד שלהן צר וחודי. לפצירה שני שימושים עיקריים: בשימוש התעשייתי היא משמשת ככלי ליטוש, ובשימוש הביתי - כלי לשיוף ציפורניים. קיימות פצירות מחומרים שונים, בגדלים ובחיתוכי שיניים שונים. סוג שיני הפצירה הופך את פעולתה למעודנת או גסה יותר - חריצי שיניים בולטים יובילו לשיוף גס של חומר רב יותר בגימור מחוספס, בעוד ששיניים קטנות ושטוחות יובילו לשיוף עדין של שכבה קטנה של חומר עם גימור חלק. ישנן פצירות ממוקדות מטרה, לשימושים מגוונים. הבולטות שבהן: פצירת יהלום - פצירה בעלת חלקיקים קטנים של יהלומים תעשייתיים המוטבעים על משטח הפצירה. היא משמשת עבור משטחים קשים במיוחד, כגון משטחי אבן, זכוכית, או מתכות קשות כגון פלדה מגולוונת. פצירת מחט – פצירות עדינות המותאמות לשימוש עם חלקים קטנים. פצירת שופין מעוגלת – פצירות בגודל קטן עד בינוני בצורות המאפשרות להם להגיע למשטחים בעלי צורה לא שגרתית, כמו חלל שעוצב על ידי פלסטיק מוקשח מוזרק. מכונות פצירה - פצירות שמשתמשים בהם כמו בראשי מקדחה, לשיוף מדויק ולא ידני. ערך מורחב – פצירה (ציפרוניים) פצירת הציפורניים היא כלי שמטרתו לשייף את קצוות הציפורניים. השיוף נעשה על מנת לקצר את אורך הציפורניים, לעצב אותן ולמנוע את התפצלותן ושבירתן. הפצירה משמשת ככלי למניקור ופדיקור בתעשיית הקוסמטיקה. בתהליך השיוף מסירים תאי קרטין בולטים או מיותרים מלוחית הציפורן עד לקבלת גימור חלק. פצירות ציפורניים עשויות מחומרים שונים, כגון קריסטל, קרמיקה, מתכת, או מתכת מצופה באבן ספיר. פצירת קרטון - לוח צר וארוך של קרטון מצופה בחלקיקי אבן שמיר חזקה, המסייעת בשחיקת הציפורן, בעוד שבסיס הקרטון מעניק לה גמישות. פצירת זכוכית – פצירה בעלת שטח זכוכיתי חלק, שאינה גורמת לשבירה או פציעה של הציפורן כפי שפצירת מתכת עלולה לגרום. מידת החספוס של הפצירה נמדדת ב-grit. טווח הערכים בין 60 ל-240 כך שככל שהערך עולה רמת החספוס יורדת. מידת החספוס הנפוצה לשיוף ציפורן טבעית היא 180 grit. Lye, P. F. (1993), Metalwork theory, Book 1, Nelson Thornes פצירה, באתר אנציקלופדיה בריטניקה (באנגלית)
ווקשה

ווקשה (באנגלית: Waukesha) היא עיר ומושב המחוז של מחוז ווקשה במדינת ויסקונסין שבארצות הברית. היא חלק ממטרופולין מילווקי. לפי מפקד האוכלוסין 2010 אוכלוסייתה היא כ-70,700 תושבים. האזור בו נמצאת ווקשה יושב לראשונה על ידי אמריקאים ממוצא אירופי בשנת 1834, ומוריד ד. קאלטר היה המתיישב הראשון. לפני כן ישבו במקום אינדיאנים. המייסדים של ווקשה היו בעיקר מניו אינגלנד ובעיקר מקונטיקט, האזור הכפרי במסצ'וסטס, ורמונט, ניו המפשייר ומיין וכן מתיישבים מאפסטייט ניו יורק, צאצאים של מהגרים לניו אינגלנד, שאבותיהם השתייכו לתנועת הפוריטניות באנגליה. בשנת 1846 ייסדו את העיר פרייריוויל, ששינתה את שמה לאחר מכן לווקשה. ב-21 בנובמבר 2021 אירע פיגוע דריסה במצעד חג המולד בעיר. חמישה אנשים נהרגו, ונפצעו למעלה מ-40 נוספים. השם ווקשה הוא ככל הנראה אנגלוז של השפה הילידית אוג'יבווה למילה Waagoshag, שמשמעותה שועל ברבים (waagosh) או של השם Wau-tsha בשפת הפוטוואטומי. Wau-tsha היה מנהיג השבט המקומי בזמן ראשית ההתיישבות האירופאית באזור. מתיו לאפלין, חלוץ משיקגו סיפק את ההון ויהיוזמה להיותה של ווקשה אזור נופש ימי ידוע והיה הבעלים של אתר הנופש הגדול the Fountain Spring House. ווקשה נודעה גם בנקיונם ואיכותם הטובה של מי המעיינות בה וכונתה "spa town". ווקשה ממוקמת סמוך למרכז מחוז ווקשה בדרום-מזרח ויסקונסין, 29 קילומטר מערבית למילווקי ו-95 קילומטר מזרחית לעיר מדיסון. היא גובלת בעיר ברוקפילד, בעיירה ברוקפילד, בג'נסי, בניו ברלין, בעיר פוואקי, בכפר פוואקי, בדלפילד ובכפר ווקשה. העיר שוכנת על שתי גדותיו של נהר פוקס ריבר. בעיר ארבעה תיכונים: תיכון ווקשה דרום, תיכון ווקשה מערב, תיכון ווקשה צפון ותיכון הארווי פיליפ (מזרח). קזחסטן קוקשטאו, קזחסטן מדיה וקבצים בנושא ווקשה בוויקישיתוף אתר האינטרנט הרשמי של ווקשה (באנגלית) ווקשה, באתר אנציקלופדיה בריטניקה (באנגלית) Waukesha, Wisconsin - A Brief History, באתר Wisconsin History Sanchez, Rosa; Hoyos, Joshua (22 בנובמבר 2021). "5 dead, over 40 injured after car drives into Christmas parade in Wisconsin: Police". ABC News. נבדק ב-22 בנובמבר 2021. {{cite news}}: (עזרה)
פרסי הטלוויזיה של איגוד אמנויות הקולנוע והטלוויזיה 1960

פרסי הטלוויזיה של איגוד אמנויות הקולנוע והטלוויזיה לשנת 1960 היה טקס הענקת פרסי הטלוויזיה הראשון בממלכה המאוחדת. בהמשך נקראו בשם פרסי האקדמיה הבריטית לטלוויזיה. שחקן פטריק מקגוהן שחקנית קתרין לייסי מעצב קליפורד האטס הפקת דרמה ויליאם קוטצ'ף אקטואליה דני מיטשל בידור קל (אמן) טוני הנקוק בידור קל (הפקה) ביל וארד אישיות ג'ון פרימן תסריטאי גלטון וסימפסון פרס מיוחד ג'ון אליוט פרס הכותבים גלטון וסימפסון פרסי איגוד הטלוויזיה לשנת 1960 "Television Actor in 1960". bafta.org. BAFTA. נבדק ב-15 בספטמבר 2016. {{cite web}}: (עזרה) "Television Actress in 1960". bafta.org. BAFTA. נבדק ב-15 בספטמבר 2016. {{cite web}}: (עזרה) "Television Designer in 1960". bafta.org. BAFTA. נבדק ב-15 בספטמבר 2016. {{cite web}}: (עזרה) "Television Drama Production in 1960". bafta.org. BAFTA. נבדק ב-15 בספטמבר 2016. {{cite web}}: (עזרה) "Television Factual in 1960". bafta.org. BAFTA. נבדק ב-15 בספטמבר 2016. {{cite web}}: (עזרה) "Television Light Entertainment Artist in 1960". bafta.org. BAFTA. נבדק ב-15 בספטמבר 2016. {{cite web}}: (עזרה) "Television Light Entertainment in 1960". bafta.org. BAFTA. נבדק ב-15 בספטמבר 2016. {{cite web}}: (עזרה)
אנחנו ההרים שלנו

אנחנו ההרים שלנו (בארמנית: Մենք ենք, մեր սարերը; "מנק ינק, מר סררי") הוא מונומנט השוכן מצפון לעיר סטפנקרט, בנגורנו קרבאך. הפסל ידוע גם בכינוי סבא וסבתא (בארמנית: տատիկ-պապիկ; "טאטיק-פאפיק"). הפסל שפוסל בשנת 1967 בידי סרגיס באע'דסריאן, נחשב לאחד מסמלי נגורנו קרבאך. הוא מופיע במרכז סמלה של רפובליקת ארצך ועל מטבעותיה. המונומנט עשוי מטוף ונראים בו פני גבר ואשה זקנים החצובים בסלע ומייצגים את הרי האזור. באירוויזיון 2009 תמונת הפסל אשר שולבה בקליפ ארמני עוררה את מחאתה של אזרבייג'ן, אשר הגישה תלונה לאיגוד השידור האירופי. התמונה הוסרה מן הקליפ, אך הוקרנה בעת ששודרה הצבעת ארמניה. בעת כיבוש נגורנו קרבאך תלו הלוחמים האזריים את דגל אזרבייג'ן על הפסל. סמל רפובליקת ארצך ובמרכזו הפסל "אנחנו ההרים שלנו" מדיה וקבצים בנושא אנחנו ההרים שלנו בוויקישיתוף
יורם יונגרמן

יורם יונגרמן הוא מוזיקאי, כנר וויולן ישראלי. נולד וגדל בבאר שבע, בשנת 2018 יורם ניהל את המכון למוזיקה ישראלית ואת פסטיבל חג המוזיקה הישראלית, ואף הקים מחדש בקונסרבטוריון באר שבע, עיר הולדתו, את תזמורת כלי הקשת הצעירה, ולצידה תוכנית מוזיקה קאמרית. יורם מרבה להופיע כנגן מוזיקה קאמרית כסולן ומנצח. כחבר לשעבר ברביעיית אמרנט הופיע במאות קונצרטים ברחבי ארצות הברית, קנדה, מקסיקו ואירופה. בנוסף הופיע עם מוזיקאים והרכבים קאמריים מן השורה הראשונה, ביניהם רביעיית טוקיו, רביעיית יינג, רביעיית ציומפי וחברים מרביעיית קליבלנד. כסולן הופיע בין היתר עם התזמורת הסימפונית של סינסינטי תחת שרביטו של אלן גילברט ועם התזמורת הפילהרמונית הצעירה של סין בבייג'ינג. בארצות הברית לימד במהלך כשני עשורים באוניברסיטאות שונות. בין היתר, לימד כינור, ויולה ומוזיקה קאמרית באוניברסיטאות סינסינטי, צפון קנטקי, וצפון קרולינה. כמרצה אורח הוזמן ללמד באקדמיה למוסיקה ולמחול בירושלים (2008) ובאוניברסיטת דיוק (2011 – 2012). התוכנית שהקים וניהל בקרוליינה הצפונית במוזיקה קאמרית לנגנים צעירים זכתה לשבחים רבים. מאז פתיחתה בשנת 2005 ועד היום הניבה התוכנית MYCO @ UNC (כיום במסגרת אוניברסיטת צפון קרולינה, צ'פל היל) בוגרים שיצאו לקריירה מקצועית בתזמורות מובילות ובהרכבים קאמריים בארצות הברית. ביניהם תלמידים שזכו לפרסים והצטיינויות בתחרויות המוזיקה הקאמרית החשובות, כולל תחרות פישוף (Fischoff) המפורסמת. משנת 2005 הוא משמש גם כמנצח תזמורת פסטיבל סאמיט בניו יורק (Summit Music Festival). בין השנים 2019 - 2024 היה המנכ"ל של הקאמרטה הישראלית ירושלים. יורם יונגרמן, ברשת החברתית פייסבוק קורות חיים ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יורם יונגרמן".
אקווה די פארמה

אקווה די פארמה (באיטלקית: Acqua di Parma) היא חברת לייף סטייל איטלקית המייצרת בשמים, נרות, חלוקי רחצה ועוד, כל מוצרי החברה מיוצרים אך ורק באיטליה אבל מופצים ב-43 מדינות שונות. הבושם המקורי של החברה, היה בושם בשם "קולוניה", נוצר בשנת 1916 במפעל בושם קטן אשר שוכן במרכז העיר העתיקה של פארמה, אשר על שמה גם נקראת החברה בשם זה. שנות השלושים והחמישים של המאה ה-20 מתוארים כ"תור הזהב" של אקווה די פארמה, בשנים אלו הצליחה החברה מאוד בעיקר בקרב אנשים מהמעמד הגבוה ואף הייתה עם קהל לקוחות שכלל מפורסמים. במהלך השנים הרחיבה החברה את מגוון המוצרים שהיא מוכרת ואף הציגה קולקציה אשר כוללת חלוקי רחצה ומגבות. ב-1998 פתחה החברה את הבוטיק הראשון שלה ברחוב ויה דל ג'סו במילאנו (שברובע Quadrilatero della moda), ולאחר מכן פתחה חנות נוספת הפעם ברחוב פרנס בורז'ואה בשכונת המארה שבפריז. ב-2017 פתחה החברה חנות במיאמי. לוגו החברה הוא שלט האצולה של מארי לואיז, הדוכסית מפארמה כהכרת תודה על תרומתה לפיתוח תעשיית הבשמים של הפארמה. מדיה וקבצים בנושא אקווה די פארמה בוויקישיתוף אתר האינטרנט הרשמי של אקווה די פארמה "Coat of arms of the Duchy of Parma under Maria Luigia of Austria" (SVG). Commons.wikipedia.org. נבדק ב-4 בספטמבר 2019. {{cite web}}: (עזרה) "Profumi di Parma". Madeinparma.com. נבדק ב-4 בספטמבר 2019. {{cite web}}: (עזרה) "Archived copy". אורכב מ-המקור ב-2016-05-31. נבדק ב-2016-07-01. {{cite web}}: (עזרה)
יוז'ף שאש

יוז'ף שאש (במקורי פולאצ'ק, בהונגרית: Sas József;‏ 3; ינואר 1939 – 17 בינואר 2021) היה שחקן, במאי, סופר, מנהל תיאטרון, הומוריסט יהודי-הונגרי, זוכה פרס יאסאי מארי, זוכה פרס האמן המצטיין ופרס האמן הדגול. יוז'ף שאש נולד במשפחה יהודית בעיר השדה בקשצ'בה במחוז בקש בהונגריה. גם אביו היה שחקן והוא נרצח בשואה. שאש סיים את בית הספר למשחק של קלמן רוז'אהדי בשנת 1957 וחתם חוזה בגיור בתיאטרון הלאומי המקומי (כשמו היום). הוא היה חבר בתיאטרון יוקאי של מחוז בקש משנת 1958, בתיאטרון הלאומי של פץ' משנת 1959, באנסמבל האמנות של צבא העם ההונגרי משנת 1960 ובתיאטרון קטונה יוז'ף בקצ'קמט משנת 1966. משנת 1973 היה שחקן בבימת מיקרוסקופ, והמנהל של התיאטרון בין השנים 1985 ועד 2009. הוא היה משתתף באופן קבוע בקברט הרדיו ובטלוויזיה, הוציא כמה אלבומים גדולים, והיה המחבר והמבצע של כמה ערבי סולו. בשנת 2008 נשפט לשנתיים מאסר על תנאי, ולקנס של 300,000 פורינט באשמת הונאת מס שבע פעמים. הוא היה מועמד לפרס קושוט באותה שנה, ומסיבה זו מועמדותו הוסרה. על פי נתוני הפרקליטות, בין השנים 1998–2001 הוא לא שילם מס של כ-35 מיליון פורינט. האמן הודיע בתחילת נובמבר 2018 כי יתפטר מכל ההופעות הנוספות בשנת 2018, תוך ציון מצבו הבריאותי. בתחילת 2019 הוא ואשתו היו בחופשה בתאילנד, שם לקה בשבץ מוחי דו-צדדי. הוא הועבר להונגריה במטוס מיוחד, שם החלו את הטיפול בו. נפטר ב-17 בינואר 2021. Józsi, hol vagy? (Lapkiadó Vállalat, Bp., 1985 + 1 hanglemez) Csurka István – Sas József – Molnár Margit : Tévékönyv (Idegenforgalmi Propaganda és Kiadó Vállalat, Budapest, 1985) ISBN 9633160812 Sas József–Peterdi Pál: "Kutyák–zsaruk–kabarék" (Delta B Kft., Bp., 1993) ISBN 9638076003 Sasazértis... Írásba adom (Ter.nova, Bp., 2001) ISBN 9630081547 Sas József – Trunkó Barnabás: Sastaps (Kossuth, Budapest, 2011) ISBN 9789630967341 פרס סוט (1980) פרס מארי יאסאי (1981) טבעת קארינתי (1984) פרס האמן המעוטר (1985) צלב הקצינים של מסדר הכבוד של הרפובליקה של הונגריה (1995) פרס ארז'בט (1993) פרס האמן הדגול (2003) לקסיקון הונגרי לאמנות הבמה. פרופיל היוצר Moly.hu מדיה וקבצים בנושא יוז'ף שאש בוויקישיתוף יוז'ף שאש, במסד הנתונים הקולנועיים IMDb (באנגלית) יוז'ף שאש, באתר MusicBrainz (באנגלית) http://nepszava.hu/cikk/1007000-sas-jozsef-szamuzetesben index.hu Gyurcsány visszavonatta Sas József Kossuth-díját (2008. március 12.) index.hu Sas József egy év felfüggesztett börtönt kapott (2009. június 17.) Dezső András, Minden előadását lemondta Sas József, index.hu, ‏2018-11-05 (בהונגרית) "Sas József végre megszólalt: nem tudja használni a bal oldalát". 24.hu (בהונגרית). 2019-04-04. Origo. "Sas József az agyvérzéséről: Baj van, baj van!". www.origo.hu (בהונגרית). "Egy betegszállító különgép hozta haza Thaiföldről Sas Józsefet". 24.hu (בהונגרית). 2019-03-11. OPTEN » Jogi információ címke |E Cégjegyzék cégkereső | Opten.hu, www.opten.hu
כהן צדק בן יוסף

רב כהן צדק בן יוסף גאון היה גאון ישיבת פומבדיתא בין השנים 936-917. לאחר פטירת גאון פומבדיתא רב יהודה בר מר שמואל בשנת 917, פרצה מחלוקת בין ראש הגולה דוד בן זכאי לבין חכמי הישיבה אודות מחליפו. קיימות מספר גרסאות לסיפור השתלשלות המחלוקת, והגרסה המקובלת במחקר היא גרסתו של רב שרירא גאון לפיה חכמי הישיבה מינו את רב מבשר בן קימוי לגאון, אך ראש הגולה דוד בן זכאי מינה את רב כהן צדק. המחלוקת נמשכה כחמש שנים, ובשנת 921/922 הושגה פשרה, בתיווכו של רב נסי הנהרוואני ראש כלה, לפיה שני החכמים ימשיכו לעמוד בראשות שתי ישיבות מקבילות בפומבדיתא, כאשר מובחרי החכמים היו בישיבתו של רב מבשר. הסדר זה נמשך עד לפטירת רב מבשר זמן קצר לאחר מכן, אז הכירו כל החכמים בכהונתו של רב כהן צדק. רב כהן צדק פעל להעלאת קרנה של ישיבת פומבדיתא. עד זמנו, הונהג הסדר לפיו ישיבת סורא קיבלה שני שלישים מכספי התרומות שנשלחו מהתפוצות וישיבת פומבדיתא קיבלה רק שליש. במהלך השנים הידלדלה ישיבת סורא ואילו ישיבת פומבדיתא פרחה, ורב כהן צדק הצליח להשוות את חלוקת הכספים בין הישיבות שווה בשווה. רב כהן צדק, שהיה כאמור מאנשי בריתו של דוד בן זכאי, הצטרף אל האחרון גם במחלוקתו העזה עם רב סעדיה גאון. רס"ג כתב כנגדו ב"ספר הגלוי". אנו יודעים על שניים מבניו של רב כהן צדק: נחמיה וחפני. בנו רב נחמיה, ערער על כהונתו של רב אהרן הכהן בן יוסף והכריז על עצמו כגאון במקומו. הוא מינה את אחיו רב חפני למשרת אב בית דין, התפקיד השני בחשיבותו. לאחר פטירת רב אהרן קיבלו כל חכמי פומבדיתא את מרותו של רב נחמיה. נכדו, רב שמואל בן חפני גאון היה גאון סורא שכתב חיבורים רבים. מרדכי מרגליות (עורך), אנציקלופדיה לחכמי התלמוד והגאונים חלק ב, עמ' 244. משה גיל, עיונים בתולדות יהודי עראק במאה העשירית, תעודה י (ה'תשנ"ו), עמ' 81–153. יעקב מאן, עניינים שונים לחקר תקופת הגאונים, תרביץ ה חוברת ב (טבת ה'תרצ"ד) עמ' 148–179. גרסת צבי גרץ: דוד בן זכאי הסתכסך עם רב כהן צדק ולכן מינה את רב מבשר, אך רב מבשר סירב לקבל זאת (דברי ימי ישראל ג, עמ' 275–279 ועמ' 421–423 בתרגום שפ"ר). גרסת רב נתן בן יצחק הבבלי: רב כהן צדק היה גאון פומבדיתא, והוא סירב למנות את בן זכאי לראש הגולה, והדבר יצא מחלוקת עד שלבסוף תמך רב כהן צדק בבן זכאי. רב מבשר לא מוזכר בגרסתו. גרסת רבי אברהם זכות: בן זכאי לא הכיר בכהונתו של רב מבשר ולכן מינה את רב כהן צדק, ועקב כך נטרפה דעתו של רב מבשר עד שכל החכמים עברו לתמוך ברב כהן צדק (ספר יוחסין מאמר שלישי סדר רבנן סבוראי והגאונים). לדחיית גרסתו של גרץ ראו אצל גיל, עמ' 123 בהערה 18. לדחיית גרסת רב נתן הבבלי ראו שם, עמ' 119–123. לדחיית גרסתו של זכות, ראו אצל יוסף טובי, דף נוסף מספר הגלוי לרב סעדיה גאון, בתוך: "מחקרים בספרות עם ישראל ובתרבות תימן: ספר היובל לפרופ' יהודה רצאבי", רמת גן ה'תשנ"א, עמ' 63. אגרת רב שרירא גאון, חלק ג פרק ח
Angels Among Us

Angels Among Us (בעברית: מלאכים בינינו) הוא מיני-אלבום שהוקלט על ידי מקהלת המשכן המורמוני והזמרת האמריקאית קריסטין צ'נוות'. המיני-אלבום יצא לכבוד חג המולד והוא הופק על ידי מאק וילברג וריאן טי מרפי, תוך שהוקלטו במסגרתו שירי חג ידועים כמו "O Holy Night" ו-"Mary, Did You Know?". המיני-אלבום הגיע למקום הרביעי במצעד האלבומים הקלאסיים. האלבום Angels Among Us באתר אפל מיוזיק Angels Among Us (feat. Kristin Chenoweth) by Tabernacle Choir at Temple Square & Orchestra At Temple Square, Apple Music (באנגלית) Kristin Chenoweth, Billboard
It's the Holiday Season

It's the Holiday Season (בעברית: זו עונת החגים) הוא אלבום האולפן הארבעה עשר ואלבום חג המולד השני של הזמרת מרטינה מק'ברייד. האלבום יצא לאור ב-19 באוקטובר 2018, על ידי חברת התקליטים ברוקן באו רקורדס. בנוסף לכך, הוא יצא לכבוד חג המולד. האלבום הגיע למקום השמיני במצעד אלבומי החג. האלבום הופיע לראשונה במקום השמיני במצעד אלבומי החג של בילבורד, עם 1,400 עותקים שנמכרו בשבוע הראשון לצאתו. הוא נמכר בלמעלה מ-15,100 עותקים בארצות הברית, החל מינואר 2019. הסינגל הראשון מתוכו "It's Beginning to Look a Lot Like Christmas" זכה להצלחה. מידע על האלבום It's the Holiday Season באתר MusicBrainz האלבום It's the Holiday Season באתר אפל מיוזיק It's the Holiday Season by Martina McBride, Apple Music (באנגלית) Top Holiday Albums Chart, Billboard Roughstock- http://www.roughstock.com, Top 10 Country Albums: October 30, 2018, RoughStock, ‏2018-10-30 Roughstock- http://www.roughstock.com, Top 10 Country Albums: January 7, 2019, RoughStock, ‏2019-01-07 Martina McBride, Billboard
רוברט דינסט

רוברט דינסט (בגרמנית: Robert Dienst;‏ 1 במרץ 1928 – 13 ביוני 2000) היה כדורגלן ומאמן אוסטרי, ששיחק בעמדת החלוץ. הוא מלך השערים של ראפיד וינה בליגה בכל הזמנים. דינסט נולד ב-1 במרץ 1928 בווינה שבאוסטריה, והתחיל את הקריירה בפלורידסדורפר ב-1947 בה כבש את שעריו הראשונים. שנה אחר כך עבר לראפיד וינה למשך ה-11 שנים הבאות וסיים עימה בלא פחות מהמקום השני בזמן זה. דינסט היה אחד הגורמים העיקריים להצלחתה עם שערים רבים שכבש וזכה עימה גם בגביע זנטרופה בשנת 1951. יחד עם שלוש זכיות במלכות השערים בליגה בתחילת תקופתו בה, הוא קבע שיא שערי ליגה עם 37 שערים בעונת 1950/51, שיא שנשבר רק בעונת 1977/78 על ידי הנס קרנקל עם 41 שערים. עם חלוף הזמן דינסט הגיע עם ראפיד לחצי גמר גביע אירופה לאלופות בעונת 1960/61, בו הפסידה לבנפיקה. בשלבי שמינית ורבע הגמר כבש שער נגד הקבוצות ארצגבירגה אווה ו-IFK מלמה בהתאמה. בשנת 1962 הוא עזב את המועדון ל-SV בשווכאט לשש שנים ומשם פרש לקריירת אימון. הוא כבש במדי ראפיד 307 שערי ליגה ב-284 הופעות ליגה בסך הכל, נתון המציב אותו ככובש המצטיין שלה בכל הזמנים במפעל זה. במדי נבחרת אוסטריה דינסט היה שותף להגעתה למקום השלישי במונדיאל 1954. לפני כן כבש את השער האחרון בניצחון 1–9 על פורטוגל, המפגש הראשון של מוקדמות אותו טורניר. במהלך הטורניר עצמו אומנם שיחק במשחק הראשון נגד סקוטלנד אך בהמשך מצא את עצמו מפנה את המקום לארנסט סטויזפל, תאודור ואגנר וואלטר שלגר בהתקפה. הוא שיחק שוב רק במשחק על המקום השלישי נגד אורוגוואי. גם מונדיאל אחר כך ב-1958 הוא נכלל בסגל אוסטריה אך כבר לא היה בשימוש. בסך הכל כבש במדיה 12 שערים ב-27 הופעות. דינסט היה לעוזר מאמן בזכייתה של ראפיד בדאבל בעונת 1967/68, וכן באוסטריה וינה בעונת 1974/75. הוא נפטר ב-13 ביוני 2000 במקום הולדתו בגיל 72 לאחר מחלה ממושכת. ראפיד וינה אליפות אוסטריה (6): 1951, 1952, 1954, 1956, 1957, 1960 הגביע האוסטרי: 1961 גביע זנטרופה: 1951 נבחרת אוסטריה מקום שלישי בגביע העולם: 1954 אישיים מלך השערים בליגה האוסטרית (3): 1951, 1953, 1954 מדיה וקבצים בנושא רוברט דינסט בוויקישיתוף רוברט דינסט, באתר Transfermarkt רוברט דינסט, באתר Soccerway רוברט דינסט, באתר WorldFootball.net רוברט דינסט, באתר National Football Teams רוברט דינסט, באתר FootballDatabase.eu פרופיל המאמן, באתר Transfermarkt
Joy to the World (אלבום)

Joy to the World הוא אלבום חג המולד הראשון ואלבום האולפן השביעי הכללי של זמרת מוזיקת הקאנטרי האמריקאית פיית' היל. האלבום יצא לאור ב-30 בספטמבר 2008, על ידי חברת התקליטים האחים וורנר נאשוויל. הסינגל הראשון והיחיד מתוכו "A Baby Changes Everything", יצא לאור בספטמבר גם כן. האלבום הגיע למקום השני במצעד אלבומי הקאנטרי. מידע על האלבום Joy to the World באתר MusicBrainz Joy to the World by Faith Hill, Apple Music (באנגלית) Faith Hill, Billboard
ג'ייד הדס סקורי

ג'ייד הדס סקורי (נולדה ב-27 במאי 1990) היא שחקנית ישראלית ילידת-אוקראינה הסובייטית. נולדה בשם הדס סקורי[דרוש מקור] (באוקראינית: Хадас Сакорі) באודסה, אוקראינה הסובייטית שבברית המועצות לשעבר. בשנת 1992 עלתה עם משפחתה לישראל, והתגוררה בחיפה. למדה במגמת קולנוע בפנימיית אלוני יצחק. בגיל 21 לאחר תאונת דרכים שעברה החליטה להוסיף את השם ג'ייד.[דרוש מקור] סקורי בוגרת שיטת צ'בק למשחק, שיטת סטניסלבסקי ומגמת קולנוע בפנימיית אלוני יצחק. בשנת 2013 התחילה את קריירת המשחק שלה בסדרה "בית המשאלות" ב-HBO של היוצר חיים בוזגלו בתפקיד אורח בתור ורוניקה, כאשר תפקיד זה מבוסס על קורות חייה של סקורי. ב-2015 השתתפה בווידאו קליפ לסינגל "Sun" של הזמר הישראלי IRO. פריצת הדרך של סקורי הייתה בשנת 2016 שבה שיחקה בתפקיד ראשי בתור דנה הרשקו בסרט הדרמה הנועז "ברש", שנכתב ובוים על ידי מיכל ויניק. במאי 2019 שיחקה בתפקיד ראשי בתור תקווה בסרט הסטודנטים "משיח", הנכתב ובוים על ידי רוברט דימיטרי, לצדו של אבי פניני, שזכה בפסטיבל הסטודנטים כסרט הטוב ביותר ובעתיד יופק כפיצ׳ר ישראלי ברחבי העולם. באוקטובר 2019 השתתפה בווידאו קליפ לסינגל "Don't Cry Babe" של הזמרת YANA. באוקטובר 2020 לוהקה לסדרת הדרמה הנועזת "לאבד את אליס" בתפקיד דנה של היוצרת והתסריטאית סיגל אבין. אשר הופקה עבור HOT ונמכרה עבור Apple TV העולמית. בנובמבר 2020 גילמה מלהקת ל"משחקי השף" בסדרה המצליחה ״הטבח״ לצד גל תורן. בדצמבר 2020 גילמה את מעיין בסדרת המתח "בלאק ספייס" ברשת 13. הסדרה נמכרה ל-Netflix. באפריל 2021 שיחקה בתפקיד אניה בסדרה "המפקדת", פרק 7 בכאן 11. ג'ייד הדס סקורי, ברשת החברתית פייסבוק ג'ייד הדס סקורי, ברשת החברתית אינסטגרם ג'ייד הדס סקורי, במיזם "אישים" לתיעוד היצירה הישראלית ג'ייד הדס סקורי, במסד הנתונים הקולנועיים IMDb (באנגלית) ג'ייד הדס סקורי, באתר "אידיבי", מאגר הידע העברי לקולנוע ישראלי ועולמי ג'ייד הדס סקורי, באתר של הסוכנות פרי כפרי גבי בר חיים, עושה סצנה, באתר ynet, 14 ביוני 2016 מערכת וואלה! NEWS‏, התלבשנו על אחת הבחורות המסקרנות בסביבה, באתר וואלה, 21 באוגוסט 2016 בלעדי: כוכבי ויוצרי הסדרה מגלים מה מחכה לנו ב"בלקספייס", באתר חדשות 13, 9 בדצמבר 2020 אייל שקרצי וג'ייד סקורי בריאיון חגיגי לקראת עליית הסדרה "בלקספייס", באתר חדשות 13, 13 בדצמבר 2020 התלבשנו על אחת הבחורות המסקרנות בסביבה, באתר וואלה, 21 באוגוסט 2016 כוכבת עולה: ג'ייד סקורי כובשת את המסך ב"בלקספייס", באתר חדשות 13, 29 בדצמבר 2020 בלעדי בבלקספייס | אחד על אחת: מי את ג'ייד סקורי?, באתר חדשות 13, 12 בינואר 2021
Splat-Cosmetica

Splat-Cosmetica (ידועה לרוב בפשטות כ-"SPLAT") היא חברה רוסית שמוכרת מוצרי פה (וידועה בעיקר במשחות השיניים שלה) וכן מוצרי קוסמטיקה לילדים, החברה הוקמה ב-2000 על ידי יבגני דמין ואלנה בלוס. המפעל הראשי של החברה נמצא במחוז נובגורוד והמטה המרכזי שלה נמצא בבירה הרוסית, מוסקבה . בסביבות כ-20% ממוצרי החברה מיוצאים מחוץ לרוסיה, החברה אינה מפרסמת רק בכלי התקשורת הציבוריים אלא מסתמך על דרך ה"מפה לאוזן". החברה החלה בתהליך של התרחבות והשתלבות בשוק הבינלאומי לקראת 2011. ובשנת 2016 החלה לייצר מוצרי טיפוח לשיער ואף השיקה קו ייצור בהודו. אתר האינטרנט הרשמי של Splat-Cosmetica (ברוסית) "Products, which have no analogues in the world". Manufacturing Journal. 2017-01-24. אורכב מ-המקור ב-2017-01-29. נבדק ב-2017-01-29. Kira Egorova (2016-11-01). "Russian couple's firm making the world a little cleaner and greener". Russia Beyond The Headlines. אורכב מ-המקור ב-2017-01-28. נבדק ב-2017-01-28. Владимир Гендлин (2015-05-17). Проба на зуб (ברוסית). КоммерсантЪ. אורכב מ-המקור ב-2016-09-28. נבדק ב-2016-09-28. "SPLAT arrives in India, to spread the infectious smile". Prlog.Org. 2016-04-08. אורכב מ-המקור ב-2017-01-28. נבדק ב-2017-01-28.
חאן טנגרי

חָאן טֵנְגְּרִי (בקזחית: Хан Тәңірі; מילולית "אדון האל"), הוא ההר השני הגדול ביותר ברכס טיין שאן, אשר ממוקם בעבר הגבול בין הרפובליקה העממית של סין - קזחסטן - קירגיזסטן. להר חשיבות מיוחדת שכן לפי דת הטנגריזם, ההר הוא מקום מושבו של טנגרי, האל של הדת. ההר ממוקם בקשר הררי צפוף במיוחד. הוא מתנשא לגובה 7,010 מטר ופסגתו מהווה נקודה הגבוהה ביותר בקזחסטן. עד שחוקרים סובייטים גילו כי פיק פובדה ("פסגת הניצחון"), בגובה 7,439 מטר (24,406 רגל), גבוה יותר, נחשב חאן טנגרי לנקודה הגבוהה ביותר בטיין שאן. קרחון קלגורי (שאורכו 58 ק"מ) מדרום וממזרח לפסגה הוא הקרחון הגדול ביותר הידוע בסין העממית. לאורך ההיסטוריה סופרים ומשוררים רבים כתבו על גובהו ועל יופיו של ההר, אשר האדירו את יוקרתו וחשיבותו. פיוטר סמיונוב טיין-שאנסקי היה האירופאי הראשון שראה במו עיניו את ההר בשנת 1857. הראשון שטיפס אל פסגת ההר היה מטפס ההרים מיכאל פוגרבסקי (רו') מברית המועצות, בשנת 1931. חאן טנגרי משמעו "אדון/מלך שמיים" (Хан Тәңірі, حان تأڭئرئ) בשפה הקזחית וכאמור הוא מתייחס לישות טנגרי. במונגולית נאמר חאן טנגיר (Хан Тэнгэр), בקירגיזית נאמר כקזחית, באויגורית נאמר חָאנְטָה-גְּרִי (خانتەڭرى) ובמנדרינית תקנית נאמר חָאן-טַנְגֵּלִי פֵנְּג (汗腾格里峰). כלל שמות אלו הם למעשה הטיה של הניב לפי השפה אך כולם נותרים בעלי אותה המשמעות לשמו של טנגרי. טנגריזם איסיק קול טיין שאן מדיה וקבצים בנושא חאן טנגרי בוויקישיתוף חאן טנגרי, באתר נקודת מפגש
מדלין קזאליס

מדלין קזאליס (באנגלית: Madlyn Cazalis) היא חברת קוסמטיקה אפריקאית שהוקמה בקמרון על ידי היזם כריסטיאן נגן בשנת 2012. החברה מעצבת, מייצרת ומפרסמת מוצרי טיפוח טבעיים ופועלת בעיקר במרכז אפריקה עם יותר מכ-200 מקומות בהן ניתן לקנות את מוצרי החברה (בהם בתי מרקחת, מכוני יופי ואף סופרמרקטים), בנוסף לכך לחברה יש לקוחות בלמעלה מ-12 מדינות. החברה הוקמה כדי למנוע מאפריקאים מלהשתמש במוצרי הלבנה וזאת במקביל לעידוד בשימוש בתמרוקים ביתיים כמו סבונים ומסכות פנים. החברה זכתה לשבחים רבים, בספטמבר 2015 נבחרה מדלין קזאליס בין 50 הסטארט-אפים האפריקאים החדשניים ביותר על פי פרסום ברשת התקשור הצרפתית, פראנס וון קאטר. מדלין קזאליס, ברשת החברתית פייסבוק "30 Most Promising Young Entrepreneurs In Africa 2014 - African Leadership Magazine". African Leadership Magazine (באנגלית אמריקאית). 2014-10-18. נבדק ב-2017-08-23.(הקישור אינו פעיל) "15 Questions with the CEO - Christian Ngan, CEO of Madlyn Cazalis Cameroon - Whoot Africa". Whoot Africa (באנגלית אמריקאית). 2014-05-02. אורכב מ-המקור ב-2017-08-23. נבדק ב-2017-08-23. "Interview: Christian Ngan – How to Launch an Innovative Business in Africa". My Naija Naira (באנגלית אמריקאית). נבדק ב-2017-08-23.(הקישור אינו פעיל) "Content not found".(הקישור אינו פעיל) Associates, Richard Attias &. "NY Forum AFRICA 2015". www.ny-forum-africa.com. נבדק ב-2017-08-23.